“OMEGA Seamaster” นาฬิกาหรู บนข้อมือของ เจมส์ บอนด์
ถ้าพูดถึงสายลับชื่อดังในภาพยนตร์ ชื่อแรกๆ ที่จะนึกถึง คงจะเป็น “เจมส์ บอนด์” สายลับสัญชาติอังกฤษ รหัส 007  หนึ่งในไอเทมสำคัญ ที่เสริมภาพลักษณ์ของ บอนด์ ให้ดูมีรสนิยมสูง คือ นาฬิกาข้อมือสุดหรูแบรนด์ OMEGA  ทำไมต้องเป็น OMEGA?
23 ก.ย. 2563

OMEGA x ลงทุนแมน
“OMEGA Seamaster” นาฬิกาหรู บนข้อมือของ เจมส์ บอนด์
ถ้าพูดถึงสายลับชื่อดังในภาพยนตร์
ชื่อแรกๆ ที่จะนึกถึง คงจะเป็น “เจมส์ บอนด์” สายลับสัญชาติอังกฤษ รหัส 007
หนึ่งในไอเทมสำคัญ ที่เสริมภาพลักษณ์ของ บอนด์ ให้ดูมีรสนิยมสูง
คือ นาฬิกาข้อมือสุดหรูแบรนด์ OMEGA
ทำไมต้องเป็น OMEGA?
จริงๆ แล้ว OMEGA Seamaster และ เจมส์ บอนด์ มีความเกี่ยวข้องกันมากกว่าที่หลายคนคิด
นาฬิการุ่น Seamaster นั้น OMEGA จัดทำขึ้นในปี 1948 เพื่อฉลองการครบรอบ 100 ปีของแบรนด์
โดยมีความพิเศษคือ เป็นนาฬิกาที่สามารถใส่ดำน้ำได้ ซึ่งในยุคนั้น ต้องถือว่าเป็นเทคโนโลยีที่ล้ำสมัยมาก
ทำให้นาฬิการุ่นนี้ กลายเป็นที่หมายปองของเหล่านักดำน้ำและผู้ที่ชื่นชอบกีฬาทางน้ำ
ที่สำคัญคือ Seamaster ยังได้การรับรองจากกองทัพเรือแห่งสหราชอาณาจักรให้เป็นนาฬิกาสำหรับนาวิกโยธินอย่างเป็นทางการเพื่อใช้ในภารกิจต่างๆ ด้วย
เรื่องนี้เอง ที่ทำให้ผู้ที่ดูแลคอสตูมของภาพยนต์มองว่า OMEGA Seamaster นั้น มีคุณสมบัติ และมีเรื่องราวความเป็นมาที่เหมาะจะเป็นนาฬิกาคู่กายของตัวละครอย่าง เจมส์ บอนด์ ซึ่งก่อนที่จะผันตัวมาเป็นสายลับของหน่วยข่าวกรอง อดีตก็เคยเป็นราชนาวีมาก่อน
นาฬิกา OMEGA Seamaster
จึงกลายเป็นนาฬิกาที่อยู่บนข้อมือของ เจมส์ บอนด์ ตั้งแต่ภาค GoldenEye ในปี 1995 จนกระทั่ง No Time To Die ที่กำลังจะเข้าฉายในปลายปี 2020
โดยนาฬิกาของ OMEGA ที่ปรากฏในภาพยนตร์สายลับ 007 ตลอด 25 ปี ที่ผ่านมา ได้แก่
OMEGA Seamaster Quartz Professional Diver 300M ในภาพยนตร์ GOLDENEYE (1995)
OMEGA Seamaster Professional Diver 300M ในภาพยนตร์ TOMORROW NEVER DIES (1997)
OMEGA Seamaster Professional Diver 300M ในภาพยนตร์ THE WORLD IS NOT ENOUGH (1999)
OMEGA Seamaster Professional Diver 300M ในภาพยนตร์ DIE ANOTHER DAY (2002)
OMEGA Seamaster Diver 300M และ OMEGA Seamaster Planet Ocean 600M ในภาพยนตร์ CASINO ROYALE (2006)
OMEGA Seamaster Planet Ocean 600M ในภาพยนตร์ QUANTUM OF SOLACE (2008)
OMEGA Seamaster Planet Ocean 600M ในภาพยนตร์ SKYFALL (2012)
OMEGA Seamaster 300 ในภาพยนตร์ SPECTRE (2015)
และ OMEGA Seamaster 300M 007 EDITION
ที่กำลังจะปรากฏในภาพยนตร์ NO TIME TO DIE ที่จะเข้าฉายในปีนี้
นอกจากนาฬิกาที่ James Bond ใส่ในภาพยนตร์ ตั้งแต่ปี 1995
ก็ยังมี Seamaster Diver 300M นาฬิการุ่นพิเศษที่ OMEGA ทำขึ้น เพื่อฉลอง 50 ปี James Bond 
จากภาค On Her Majesty's Secret Service ที่ฉายในปี 1969
จะเห็นว่า นาฬิกาทุกเรือนที่ เจมส์ บอนด์ สวมใส่ในภาพยนตร์ คือนาฬิกาซีรีส์ “SEAMASTER” ทั้งสิ้น
แล้ว OMEGA Seamaster มีจุดเด่นอะไรบ้าง?
คุณสมบัติที่เด่นที่สุดของ OMEGA Seamaster
คือ ความสามารถในการกันน้ำลึกได้มากกว่า 300 เมตร
ทำให้สามารถใส่ว่ายน้ำ หรือดำน้ำลึกได้
ระบบ Anti-Magnetic ป้องกันแรงดึงดูดจากสนามแม่เหล็กโลก ให้การบอกเวลามีความแม่นยำสูง
โดยได้รับการรับรองความแม่นยำของเวลา จาก The Swiss Federal Institute of Metrology
วัสดุของตัวเรือนนาฬิกาทำจากเหล็ก 
ให้รูปลักษณ์หรูหรา และแข็งแรงทนทาน
นอกจากนี้ นาฬิกา OMEGA ทุกเรือน 
ยังได้รับการรับประกันทุกชิ้นส่วนเป็นเวลา 5 ปีเต็ม
จะเห็นว่า คุณสมบัติของ OMEGA Seamaster
ถูกออกแบบมาให้มีความแข็งแกร่ง ทนทาน และหรูหรา
คล้ายคลึงกับคาแรกเตอร์ของ เจมส์ บอนด์ ในภาพยนตร์
พูดได้ว่า นี่คือนาฬิกาที่สะท้อนตัวตนของ เจมส์ บอนด์ 
ได้อย่างตรงไปตรงมา อย่างแท้จริง
References
-OMEGA Press Information.
-